gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu en gu gu gu gu gu gu fr gu gu gu gu gu fr gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu fr la gu gu gu gu gu gu gu fr gu gu gu gu gu gu gu gu gu gu gu gu gu gu gu fr gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ : મોહબ્બતેં (તેરે મેરે બીચ મેં - 3)
1  |  2  |  3  |  4  |
ન્યુ યરના ગ્રૅન્ડ સેલિબ્રેશન માટે આકુ મૅગીને ઑર્લેન્ડો લઈ આવ્યો હતો. ન્યુ યરની રાત બહુ રંગીન વીતી. એના પહેલા પરોઢિયે આકુ તો ઊંઘી રહ્યો છે, પણ સ્વીટની બાલ્કનીમાં અંગડાઈ લેતી હું આ શું જોઉં છું? વીસેક ફુટ દૂર આ જ હૉલની આ જ ફ્લોરની બીજા સ્વીટની અમારી સામે પડતી બાલ્કનીમાં બે સોહામણા જુવાન નવા વર્ષનું પહેલું ચુંબન જાણે કરી રહ્યા છે!
માર્ગરેટને શહેરના અતિશ્રીમંત પુરુષોનો બાયોટેડા જુબાની હતો. એમાં ક્યાંય મેન્શન નહોતું કે સ્ત્રીમાત્રનું કાળજું ધડકાવી શકનારા ઓમ-અનાહત ગે છે! બેઉ થર્ટી પ્લસ થવા છતાં પરણ્યા નથી એની પાછળનું કારણ તેમની સજાતીયતા છે?
ઓહ ગૉડ. તો-તો આ સીક્રેટ બહુમૂલ્ય થયું!
વીજના ઝબકારાની ત્વરાથી મૅગીએ પોતાના સેલફોનમાં ઓમ-અનાહતની હરકત કેદ કરી લીધી!
ખૂલ જા સિમ સિમનો ખજાનો હાથ લાગ્યો હોય એવી ઉત્તેજના તેના તનબદનમાં ત્યારે વ્યાપી હતી!
‘લજ્જા, શુભ સમાચાર છે.’ એક રાત્રે લજ્જાના ઘરે ફોન રણકાવીને મૃણાલિનીબહેને ધડાકો કર્યો, ‘ઓમે લગ્ન માટે કન્યા પસંદ કરી લીધી.’
હેં. ઓમસરે ‘કન્યા’ પસંદ કરી?
‘નામ છે તેનું માર્ગરેટ. બન્ને ઑર્લેન્ડોમાં ભેગાં થયાં. ડેટ કર્યા પછી બધું અનુકૂળ જણાતાં ઓમે હમણાં જ અમને જાણ કરી. પહેલાં તને ખબર આપું છું.’
લજ્જાને આંચકો પચાવતાં વાર લાગી.
ઓમની સગાઈના ખબરને અઠવાડિયું થવા છતાં શુભેચ્છાઓનો પ્રવાહ અવિરત ચાલુ છે.
‘છોકરી દેખાવમાં સાધારણ છે, પણ રૂ૫ને શું ધોઈ પીવું છે! ખ્રિસ્તી છે એ ખરું, પરંતુ ધર્મભેદમાં માનીએ તો જુનવાણી ગણાઈએ. સામાન્ય હોટેલના બાર-કાઉન્ટર પર પાર્ટટાઇમ કામ કરનારી આમ જુઓ તો સ્વમાની ગણાય, ગુજારા માટે એ કોઈ ખોટું કામ તો નથી કરતી!’
મૃણાલિનીબહેન કહેતાં. હોંકારો ભરતી લજ્જા જાણતી-સમજતી કે પુત્રની પસંદને આ દ્રષ્ટિકોણથી નિહાળીને મા-બાપે અણખટ ઉદ્ભવવા નથી દીધી.
‘અમે તો ઓમની ખુશીમાં ખુશ...’ દેવશંકરનું હેત ઊમડતું.
કાશ, દીકરાની ખુશી શામાં છે એ આ૫ જાણતાં હોત! લજ્જાના હોઠ ફરફરીને રહી જતા.
ઑફિસ કે ઘરે ઓમ સહજ હતો. એટલી જ સાહજિકતા અનાહતમાં ભાળીને લજ્જા પઝલ થતી : ઓમ-અનાહતની મિત્રતા જિગરી છે તો પછી તેમના શારીરિક સંબંધ લાગણીથી પરેહ હોય એ કેમ બને? ઓમ-અનાહત દોસ્તી નહીં, પ્રણયની ગાંઠથી બંધાયા છે. તો શું માર્ગરેટને તેમણે સમાજ માટેના મહોરા તરીકે ગોઠવી છે? વેલ, ગે-લેસ્બિયનમાં આવી ચોકડી જામવી સંભવ છે; પણ અહીં ચતુષ્કોણ ક્યાં છે, આ તો ત્રણ ખૂણાનો ત્રિકોણ થયો!
અને એમ તો મૅગીમાં ખોટ કઢાય એવું પણ ક્યાં છે? આ એક વીકમાં લજ્જાએ માર્ગરેટને બે વાર મળવાનું બન્યું છે. અત્યંત શાલીનતાથી વર્તતી મૅગીમાં કશી ખોટ જણાઈ નહોતી.
‘ઑર્લેન્ડો મને ફળ્યું. ઓમ મને મળ્યા. ધરતીના બીને તેમણે આભનો સિતારો બનાવી દીધો. બાકી હું એને લાયક ક્યાં!’
તેના સંકોચમાં બનાવટ નહોતી લાગી અને અંકલ-આન્ટીના નજરિયાથી જુઓ તો ખોટ કે ખોડ લાગે પણ કેમ?
એક જ શક્યતા છે : બની શકે કે ઓમને સ્ત્રીઓમાં પણ રસ હોય. પેરન્ટ્સનું વિચારીને તેમણે પરણીને સેટલ થવાનું ફાઇનલ કર્યું હોય ને એમાં અનાહતનો પૂરેપૂરો સપોર્ટ હોય... યા!
લજ્જાએ આ સમાધાન સ્વીકારી લીધું.
‘તારા બૉસને પરણવા માટે મૅગી જ મળી?’
બીજી બપોરે નૅન્સીને મળવા આવેલી લજ્જા તેના પ્રશ્ને ચમકી.
પોતાના રૂપની જાળમાં હાઇનેસ જેવા અમીરજાદાને ફસાવનારી નૅન્સી માટે લજ્જાને અંગતપણે ઝાઝું માન નહોતું, પણ વ્યાવસાયિક અભિગમમાં એનો પડઘો પડવા ન દેતી. હજી થોડા દહાડા અગાઉ ક્રિસમસની ભવ્ય પાર્ટી દેનારા હાઇનેસને ત્યાં બેબી શાવરની બીજી ઇવેન્ટ ઢૂંકડી હતી. પ્રસંગનું આયોજન ગ્લોબલે કરવાનું હતું અને એ અંતર્ગત આજે રૂબરૂ મુલાકાત માટે લજ્જા હાઇનેસના મૅન્શનમાં આવી હતી. મુદ્દાની વાત ચર્ચાયા પછી જૂસ-સ્નૅક્સની મહેમાનગતિ માણીને મારે નીકળવાનું છે ત્યાં તેમણે આ શું પૂછ્યું?
તેને ચમકતી ભાળીને નૅન્સી મીઠું મલકાઈ. ઓમની મોસ્ટ એફિશ્યન્ટ એમ્પ્લૉઈ એવી લજ્જા ઓમના પરિવાર જોડે ફૅમિલી-મેમ્બર જેવી નિકટતા ધરાવે છે એની નૅન્સીને જાણ હતી એટલે તો આ વિષય ઉખેળ્યો.
ના, નૅન્સીને ઓમ માટે કન્સર્ન નહોતી. મૅગી માટે હર હાઇનેસે વિચારવાનું પણ ન હોય... પરંતુ નૅન્સીની નજર સાવકા દિયર પર તો રહેતી.
ખરેખર તો આકારને આનંદ-પ્રમાદનો આદી બનાવી આત્માભિમાનથી પાંગળો બનાવવાની પતિની રમત તેને બહુ નહોતી રુચી. એના કરતાં તેનો ‘નિકાલ’ આણી દીધો હોય યા તેના કબજામાં રહેલો DNAનો રિપોર્ટ તફડાવીને હૉસ્પિટલનો રેકૉર્ડ બદલાવી નાખ્યો હોય તો કાયમની નિરાંત! પણ હાઇનેસ કાયદો હાથમાં લેવાના મતના નહોતા : અમારા ઇન્ડિયામાં આવા કંઈક ખેલ ચાલી જાય, જ્યારે અહીં તો મોટા માણસે પણ કાયદાથી ડરવું પડે છે!
અલબત્ત, તેમણે આકુને નબળો પાડ્યો એ છતાં નૅન્સી અસાવધ રહેવામાં માનતી નહીં એટલે વાર-તહેવારે આકારના ખેરખબર મેળવતી રહેતી. હમણાંથી તેના જીવનમાં આવેલી સ્ત્રી - માર્ગરેટનું નામ અચાનક ઓમ સાથે જોડાતાં ભડકી ઊઠવું સ્વાભાવિક હતું : ક્યાંક પોતાની માશૂકાને શ્રીમંત આદમી જોડે બાંધીને આકાર અમારા પર વાર કરવાનું તો નથી વિચારતોને!
હાઇનેસને આ તર્ક વધુપડતો લાગ્ાતો હતો અને એની ગવાહી આકારની વર્તણૂક દેતી હતી.
મૅગી-ઓમની જોડી રચીને બીજા ડગની તૈયારીમાં ગૂંથાવાને બદલે તે તો બ્રેકઅપ થયું હોય એમ વધુ ને વધુ નશામાં ડૂબ્યો છે. તો-તો મૅગીએ જ મારી જેમ અમીર બકરાને ફસાવ્યો છે! છતાં રિસ્ક શું કામ લેવું? આજે લજ્જા આવી છે તો કાનમાં ફૂંક મારી દઉં... છોને ઓમ-મૅગીની જોડીમાં ભંગાણ પડતું - મારે કેટલા ટકા?
‘સાફ-સાફ સમજવું હોય લજ્જા તો ડાઉન ટાઉનના ગૅલાર્ડ બારમાં પહોંચી જા... તારા બૉસની થનારી પત્ની જ્યાં કામ કરતી હતી એ બારમાં તપાસ કરીશ તો તેની ગવાહી દેનારા ઘણા મળી આવશે કે અમે મૅગી સાથે ઘણી વાર શય્યાસુખ માણ્યું છે!’
હેં! લજ્જા સમસમી ગઈ. નૅન્સીનો રણકો કહે છે કે તે સાચું જ બોલી રહી છે.
બીજાને છેતરવાનું ઓમના સ્વભાવમાં નથી એટલે અનાહત સાથેના સંબંધ બાબત મૅગીને અંધારામાં ન જ રાખી હોય, એમ ચારિત્રની એબ ધરાવતી યુવતીને શાહકુટુંબની વહુ બનાવવાનું ઓમ શું કામ કબૂલ કરે?
આનો અર્થ એ કે મૅગી પોતાનો ‘આડો ધંધો’ છુપાવીને ઓમની થવા માગે છે. તેના હાથે ઓમના ખોરડાને બદનામ ન થવા દઉં હું... તે ઓમને, અંકલ-આન્ટીને છેતરી રહી હોય તો એનો પર્દાફાશ હું કરીશ; વૅલેન્ટાઇન્સ ડેના રોજ ઓમની રિંગ સેરેમની થાય એ પહેલાં!
લજ્જાનું તપ્ત મુખ જોઈને મનમાં મલકાતી નૅન્સીને ક્યાં ખબર હતી કે પોતાનું પગલું શું રંગ લાવવાનું છે!
લજ્જાના દિમાગમાંથી નૅન્સીનું બયાન હટતું નથી. બારમાં તપાસ કરવી જ હોય તો આજે જ કેમ નહીં?
પણ આ શું? હજી તો તેની કાર બારના કમ્પાઉન્ડમાં દાખલ થાય છે ત્યાં હાથમાં દારૂની બૉટલ સાથે લડખડાતો જુવાન અણધાર્યો સામો આવતાં લજ્જાએ તત્કાળ બ્રેક ન મારી હોત તો ફંગોળાઈ ગયો હોત બિચારો...
‘બચી ગયો...’ દોડી આવેલા સિક્યૉરિટી ગાર્ડે દારૂડિયાને ઊભો કર્યો‍ ત્યારે લજ્જાનો શ્વાસ હેઠો બેઠો. ઝડપથી તે બહાર નીકળી કે...
‘તું મને કેમ છોડી ગઈ મૅગી?’
દારૂડિયાની ગુજરાતી બોલી અને મૅગીનું નામ... લજ્જા ટટ્ટાર થઈ, વિચારી લીધું.
‘પ્લીઝ હેલ્પ...’ તેણે ગાર્ડને રિક્વેસ્ટ કરી, ‘પુટ હિમ ઇન માય કાર. બિચારાને વાગ્યું છે, હું મારા ફૅમિલી-ડૉક્ટરને કન્સલ્ટ કરી લઉં...’
ગાર્ડે આકારને પાછલી સીટ પર ગોઠવ્યો ને લજ્જાએ કાર હંકારી મૂકી.
માય ગૉડ, દુનિયા કેટલી નાની છે! લજ્જા વિસ્મયથી વિચારે છે.
ઊંઘની દવા આપવા છતાં સૂઈ ન શકેલો આકાર નશાની હાલતમાં તેનું તમામ દદર્‍ ઉલેચી બેઠો હતો : રાજવી પરિવારનું અનૌરસ સંતાન, સાવકા ભાઈની ચાલ, જેણે સાથ નિભાવવાનો કૉલ આપ્યો તે મૅગી પણ છેવટે અણધારી તરછોડી ગઈ... બધું તે કહેતો રહ્યો, રાધર પોતે અંગારા પરથી રાખ ઉડાડીને તેનો ઘા કુરેદતી રહી ને તે વ્યથાનો કૂવો ઉલેચાતો રહ્યો!
આકારની બારગર્લ પ્રેમિકા મૅગી એ ઓમવાળી જ માર્ગરેટ હોવામાં સંશય નહોતો. સવાલ એ છે કે જો મૅગી આકાર કહે છે એમ આકાર જોડે એન્ગેજ હતી તો ઑર્લેન્ડોની ટૂરમાં એવું તે શું બન્યું કે ન્યુ યરની વળતી સવારે મૅગી ચાર લિટીની ચિઠ્ઠી છોડી આકારને ઊંઘતો મૂકીને નીકળી ગયેલી?
આનો જવાબ તો આકાર પાસે પણ નથી...
(ખરેખર તો ન્યુ યરની એક્ઝૉટિક રાત પછી મોડી બપોરે આકારની આંખો ખૂલી ત્યારે સ્વીટમાં મૅગીને બદલે ફોન નીચે દબાવેલી ચિઠ્ઠી મળી. મૅગી લખે છે કે થૅન્ક્સ ફૉર એવરીથિંગ આકાર, પણ આપણી રિલેશનશિપને હું વધુ ખેંચી શકું એમ નથી. તું ઇરાદાથી કાપુરુષ છે. ક્યાં સુધી તું તારા હક માટે ર્કોટે ચડે એની રાહ જોવી? તને શુભેચ્છા પાઠવી હું મારા માર્ગે આગળ વધી જાઉં છું... લિ. મૅગી!
આકારને સમજાયું નહોતું. મૅગી મને છોડી ગઈ? અરે, ગુડ બાય કહેવા પણ ન રોકાઈ એ કેવું!
પોતાને બ્લૅક-લિસ્ટેડ કરી ચૂકેલી મૅગીની જિંદગીમાં નવો પુરુષ આવી ચૂક્યો હતો. એ ઓમ સાથેની સગાઈના ન્યુઝ બારમાં પણ પહોંચ્યા ને બસ, આકારે જાતને દારૂમાં ડુબાડી દીધી!)
‘કંઈ કરવાની હિંમત હોત તો-તો સાવકા ભાઈ સામે જ છાતી કાઢીને ઊભો ન રહ્યો હોત!’
આકારની બારગર્લ પ્રેમિકા મૅગી એ ઓમવાળી જ માર્ગરેટ હોવામાં સંશય નહોતો. સવાલ એ છે કે જો મૅગી આકાર કહે છે એમ આકાર જોડે એન્ગેજ હતી તો ઑર્લેન્ડોની ટૂરમાં એવું તે શું બન્યું કે ન્યુ યરની વળતી સવારે મૅગી ચાર લિટીની ચિઠ્ઠી છોડી આકારને ઊંઘતો મૂકીને નીકળી ગયેલી?
આનો જવાબ તો આકાર પાસે પણ નથી...
(ખરેખર તો ન્યુ યરની એક્ઝૉટિક રાત પછી મોડી બપોરે આકારની આંખો ખૂલી ત્યારે સ્વીટમાં મૅગીને બદલે ફોન નીચે દબાવેલી ચિઠ્ઠી મળી. મૅગી લખે છે કે થૅન્ક્સ ફૉર એવરીથિંગ આકાર, પણ આપણી રિલેશનશિપને હું વધુ ખેંચી શકું એમ નથી. તું ઇરાદાથી કાપુરુષ છે. ક્યાં સુધી તું તારા હક માટે ર્કોટે ચડે એની રાહ જોવી? તને શુભેચ્છા પાઠવી હું મારા માર્ગે આગળ વધી જાઉં છું... લિ. મૅગી!
આકારને સમજાયું નહોતું. મૅગી મને છોડી ગઈ? અરે, ગુડ બાય કહેવા પણ ન રોકાઈ એ કેવું!
પોતાને બ્લૅક-લિસ્ટેડ કરી ચૂકેલી મૅગીની જિંદગીમાં નવો પુરુષ આવી ચૂક્યો હતો. એ ઓમ સાથેની સગાઈના ન્યુઝ બારમાં પણ પહોંચ્યા ને બસ, આકારે જાતને દારૂમાં ડુબાડી દીધી!)
‘કંઈ કરવાની હિંમત હોત તો-તો સાવકા ભાઈ સામે જ છાતી કાઢીને ઊભો ન રહ્યો હોત!’
આકારની વેદનામાં જાત પ્રત્યેની અકળામણ પણ હતી.... તેને નિહાળતી લજ્જાને તેની સોહામણી સૂરતમાં ઝળકતી માસૂમિયત સ્પર્શી ગઈ. માંડ હવે તેની આંખો મળી છે. સૂવા દો તેને... પણ સંજોગોથી દાઝેલા જુવાનને હું મદદરૂપ થાઉં તો કેવું!
લજ્જાએ કર્ટન ખસેડ્યો. માથે ચડેલા સૂરજનો તાપ બારીમાંથી ચળાઈને આકાર પર પથરાયો. તેણે આંખો ખોલી.
‘એક નવી સવાર જ નહીં, એક નવી તક તમારા જીવનદ્વારે ઊભી છે; આવકારશો?’ પૂછતી લજ્જાને આકાર અપલક નેત્રે તાકી રહ્યો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.